Ügyiratszám: HSZ/21593-1/2021.

Látta:

 **----------------------------**

 Dr. Korpos Szabolcs

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2021. június 17-én 1300 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

1/2021. (VI. 17.) JIÜB határozat

(A napirend elfogadására)

2/2021. (VI. 17.) JIÜB határozat

(Javaslat az állati hulladékok kezelésével kapcsolatos önkormányzati rendelet hatályon kívül helyezésére)

3/2021. (VI. 17.) JIÜB határozat

(Előterjesztés a Szabadtéri Színpad beruházás kapcsán készült szakértői véleményről)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán, Máté Lajos
* **a Polgármesteri Hivatal részéről** jelen vannak: Dr. Korpos Szabolcs jegyző, Szilágyiné Pál Gyöngyi városfejlesztési irodavezető-helyettes
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság 3 fővel határozatképes, dr. Nagy Gábor és Marosi György Csongor jelezte, hogy nem tud részt venni az ülésen. Szavazásra bocsátom a megküldött meghívóban szereplő napirendi javaslatokat.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Máté Lajos) ellenszavazat és tartózkodás nélkül elfogadta a napirendet. (A döntéshozatalban 3 fő vett részt).

**1/2021. (VI. 17.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta a napirendi javaslatokat.**

Felelős: bizottsági elnök

Határidő: azonnal

**Napirend**

1. Javaslat az állati hulladékok kezelésével kapcsolatos önkormányzati rendelet hatályon kívül helyezésére. (17. számú testületi előterjesztés)

Előadó: városfejlesztési irodavezető

1. Előterjesztés a Szabadtéri Színpad beruházás kapcsán készült szakértői véleményről. (1. számú zárt testületi előterjesztés)

Előadó: városfejlesztési irodavezető

Tájékoztatók, bejelentések

1. **napirend**

***Javaslat az állati hulladékok kezelésével kapcsolatos önkormányzati rendelet hatályon kívül helyezésére***

Dr. Korpos Szabolcs:

*Jónás Kálmán* kérdésére válaszolva: A magasabb rendeletben a felhatalmazást megszüntették, ezért az önkormányzat nem tehet ilyen jellegű rendelkezést. Ez a témakör a magasabb rendű jogszabályban kellően szabályozott. A működésben nem lesz változás, ez egy technikai jellegű rendelkezés.

Szilágyiné Pál Gyöngyi:

Ez a változás az állati hulladék kezelésére vonatkozik, a települési hulladék szállításra vonatkozó rendeletünk ugyanúgy hatályban marad.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**2/2021. (VI. 17.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az az állati hulladékok kezelésével kapcsolatos közszolgáltatás szabályainak meghatározásáról szóló 11/2008. (VI.12.) számú Önkormányzati rendelet módosításának elfogadását.**

Felelős: bizottsági elnök

Határidő: 2021. június 17.

1. **napirend**

***Előterjesztés a Szabadtéri Színpad beruházás kapcsán készült szakértői véleményről***

Szilágyiné Pál Gyöngyi:

A szakértő kérésére történt az előterjesztés zárt jellegének elrendelése. A későbbiekben beszereztük a szakértő hozzájárulását, hogy az anyagot harmadik fél is megismerhesse, így azt már nyíltan is lehet tárgyalni. A kivitelező cég meg is küldte az észrevételét a szakértői véleménnyel kapcsolatosan, melyet Polgármester úr kérésére kiegészítő tájékoztatásként küldtünk ki utólagosan. Két felvetett problémára reagált. Jobbnak látta volna, ha a testület az egyeztetések lefolytatását követően tárgyalta volna az anyagot. Ezek az egyeztetések azt gondolom több hónapra is el fognak húzódni. Lehetséges, hogy szakértőt is be kell vonni. A gyártókat is megkerestük a beépített rétegrendeket illetően az esetleges követelések meghatározására. A legfontosabb műszaki elem a színpad fedése a lelátó utólagos szigetelése.

*Jónás Kálmán* kérdésére válaszolva: A kivitelező garanciális kötelessége ez év végéig áll fenn. A felemerült problémák között már nincs garanciális elem. A beázásokkal már az első évtől szembesültünk. A szakértői anyagban az áll, hogy egyetemes felelősség terhel mindenkit.

*Máté Lajos* kérdésére válaszolva: A műszaki ellenőr a Nyírber Kft. még nem reagált az anyagra. Azt látom, hogy a tervnek elég sok hiányossága és hibája volt. Egy szakcégtől elvárható, hogy jelezze a tervben lévő nemmegfelelősségeket. A szakértői anyagban nincs arra vonatkozó megállapítás, hogy a további használat balesetveszélyes lenne. A fenntartás mindaddig plusz költséges lesz, amíg nem lesz végleges megoldás, hiszen a penészedés miatt minden évben többszöri átfestésre lesz szükség. A kivitelező szerint nem megfelelően volt ez a létesítmény üzemeltetve. A tervezés hibája volt, hogy nem volt fűtés betervezve, csak utólagosan tudták megoldani ezt a problémát. Utólagosan egy kent szigetelés került felhordásra, amelybe a székek rögzítése miatt rengeteg furat került. Dilettációs problémák is vannak. A szakértő megoldási javaslatot is tesz az anyagban.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Máté Lajos) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**3/2021. (VI. 17.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy a Szabadtéri Színpad beruházásról készített szakértői véleményben foglaltak alapján utasítsa a Jegyzőt**

* **a gyártói előírások beszerzéséhez szükséges intézkedések megtételére;**
* **a gyártói előírások alapján kezdje meg az egyeztetéseket az érintett felekkel a feltárt hibák javításának mikéntjéről, a Képviselő-testület tájékoztatása mellett.**

Felelős: bizottsági elnök

Határidő: 2021. június 17.

Egyéb kérdés, hozzászólás hiányában az elnök-helyettes 1316 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2021. június 17-i üléséről készített jegyzőkönyv mellékletét képezik.

**K.m.f**

 **Kocsis Róbert Jónás Kálmán**

 ***bizottsági elnök*  *bizottsági tag***

**Fehér Adrienn**

 ***jegyzőkönyvvezető***